**Κόνιτσα 18/07/2019**

**ΔΕΛΤΙΟ ΤΥΠΟΥ**

**Δήμος Κόνιτσας: Επαναλειτουργία του Δημόσιου ΙΕΚ**

Ο Δήμος Κόνιτσας μετά τις απαραίτητες διαδικασίες και τη συνεχή επικοινωνία με το Υπουργείο Παιδείας, Έρευνας και Θρησκευμάτων – Διεύθυνση Δια Βίου Μάθησης, είναι στην ευχάριστη θέση να ανακοινώσει ότι το Δημόσιο ΙΕΚ θα επαναλειτουργήσει στην Κόνιτσα από τον ερχόμενο Σεπτέμβριο.

Από την πρόσφατη έρευνα του τμήματος Παιδείας του Δήμου προκύπτει ότι οι ειδικότητες, που ενδιαφέρουν κυρίως τους νέους της περιοχής είναι:

1. Συνοδός Βουνού
2. Αμπελουργία – Οινολογία
3. Κομμωτική.

Το Υπουργείο ενέκρινε, καταρχάς, τη λειτουργία των ανωτέρω ειδικοτήτων, αρκεί να υπάρξει ο απαιτούμενος αριθμός αιτήσεων των ενδιαφερομένων να φοιτήσουν. Η επίσημη διαδικασία υποβολής αιτήσεων και δικαιολογητικών, κατά την εκτίμηση του Υπουργείου Παιδείας, θα αρχίσει τέλος Αυγούστου 2019.

Θα ακολουθήσει σχετική ανακοίνωση.